Zhantas/Cleaned-Kyrgyz_Wikipedia huggingface dataset:
Скрипттик тил

Сценарийлик тил же скри́пттик тил (орус адабиятында сценарийлер тили - деп аталат) — өйдөкүдеңгээлдеги сценарийлерди жазуу үчүн програмаалоо тили, системага кыска түшүндүрмө берип аткартат.

 Командалык-сценарийлик тилдер
 JCL
 sh
 bash
 csh
 ksh
 Pilot
 REXX
 AppleScript
 COMMAND.COM и cmd.exe
 Visual Basic Script

 Колдонмо сценарийлик тилдер 
 AutoLISP
 Emacs Lisp
 ERM
 Game Maker Language
 MQL4 script
 UnrealScript
 VBA
 LotusScript

 Разметкалар тили 
 GML
 TeX
 SGML
 XML

 Универсалдык тилдер
 Tcl (Tool command language)
 Lua
 Perl
 PHP
 Python
 REBOL
 Ruby

Категория:Скрипттик тилдер
Олимпиу Деспина

Деспина Олимпиу (17-октябрьDespina Olympiou / Δέσποινα Ολυμπίου Facebookта 1975ΦΑΜΕΝ. Απρίλιος 2010, Αριθμός φύλλου 15: «Η Δέσποινα Ολυμπίου, γεννημένη στις 17 Οκτωβρίου 1975…», Лимасол, Кипр) — киприот жана грек поп-ырчысы. Еврокөрүнүү 2013 ыр сынагындагы Кипрдин өкүлү.

 Биографиясы 
Ырчылык менен бала кезинен алектенип баштаган. Фортепиано ойногонду жана музыка теориясын Лондондогу Тринити-коллежде үйрөнгөн. Кесиптүү ырчылыкты 1992-жылы Кипрде баштаган. 1994-жылы Яннис Париос менен иштешкени Афина калаасына баш баккан. Кийинчерээк алдыңкы грек музыканттары менен кызматташкан, алардын ичинде Харис Алексия, Йоргос Даларас, Михалис Хатзиянис, Манолис Лидакис, Димитрис Митропанос, Пантелис Таласинос, Костас Македонас ж.б.

Деспинанын биринчи «Των Ματιών σου η Καλημέρα» аталышы менен альбому 2000-жылы чыккан, альбомдогу ырлар Илиас Катсулистин сөздөрүнө жана Пантелис Талассиностун, Манолис Лидакистин ж.б. обонуна жазылган. 2003-жылдын жайында Михалис Хатзиянис менен бирдикте концерттер менен бүткүл Греция жана чет өлкөлөр боюнча гастролдук тур кылган. Ошол эле убакытта 25 000ден ашык нускада сатылган «'Βάλε Μουσική» синглин чыгарган.

2004-жылы Михалис Хатзиянис, Такис ​​Вурмас, Элени Зиог, Костас Валтазанистин ырларын камтыган, «Έχουμε Λόγο» деген өзүнүн экинчи альбомун чыгарган. 2005-жылы кышында «Αυτό Είναι Αγάπη» аталышындагы, Йоргос жана Александрос Пантелиастардын сөздөрүнө жана обондоруна жазылган, өзүнүн үчүнчү альбомун жараткан.

Деспина Олимпиу кийинчерээк Анна Висси, Йоргос Даларас жана Михалис Хатзиянис менен АКШ жана Канадада кызматташкан. 2007-жылдын март айында «Πες το δυνατά» деген CD синглин чыгарган, ал таасирдүү ийгилик менен коштолгон, жана камтылган ырлары төртүнчү «Μαζί — χωριστά» деген альбомго киргизилген, жарыкка чыккандан кийин ал - алтын альбом болгон.

2009-жылдын январынын башында Деспина Олимпиу Михалисом Хатзиянис менен никелешкен, бирок 2010-жылы түгөй ажырашканΔέσποινα Ολυμπίου:"Ο Μιχάλης υπήρξε ένα σημαντικό κεφάλαιο στη ζωή μου και την προσωπική και την επαγγελματική" — повідомлення від 23/04/2010. Перевірене 30-11-2010.

 Дискографиясы 
 «Των Ματιών σου η Καλημέρα» (2000)
 «Βάλε μουσική» (2003)
 «Έχουμε Λόγο» (2004)
 «Αυτό Είναι Αγάπη» (2005)
 «Μαζί — χωριστά» (2007)
 «Μαζί — χωριστά» Golden Edition (2008)
 «Μια Στιγμή» (2009)

 Эскертмелер 

 Шилтемелер 
 Ырасмый фан-клубу 
 music-bazaar.comдогу дискографиясы 
 artistwiki.comдогу ырчынын өмүр таржымалы

Категория:Грециянын ырчылары
Категория:Кипрдин ырчылары
Категория:Еврокөрүнүү 2013 ыр сынагынын катышуучулары
Роберто Беллароза

Роберто Беллароза (Юи, Валлония, Бельгия) — бельгий ырчысы, Еврокөрүнүү 2013 ыр сынагындагы Бельгия мамлекетинин өкүлү.«Roberto Bellarosa for Belgium in Malmö»

 Биографиясы 
Бельгияннын Юи шаарында, италиялыктардын үйбүлөсүндө төрөлгөн. Тогуз жашында ата - энеси музыка теориясын окуганы музыка мектебине берген. Бир нече убакыттан кийин болочок аткаруучу вокалдан дагы сабак ала баштайт.

2011-жылы «The Voice Belgique» (британ «The Voiceунун» жана орусиялык «Голостун» аналогу) телевизиондук сынагына катышкан. 2012-жылдын 10-апрелинде, финалдык добуш берүүнүн жыйынтыгы боюнча көрүүчүлөрдүн 57 % добушун чогултуп, теледолбоордун жеӊүүчүсү катары табылган.

2012-жылдын 16-ноябрында Еврокөрүнүү 2013 ыр сынагында Бельгиянын көрсөтүүчүсү деп жарыяланган.Roberto Bellarosa to Malmö for Belgium | News | Eurovision Song Contest — Malmö 2013 Сынак үчүн жазылган ыр «Love Kills» деп аталат, анын бет ачаары 16-декабрь күнү болгон.«Result: Roberto Bellarosa to sing Love kills in Malmö»

 Дискографиясы 

 Альбомдору 
 Ma voie (2012)

 Синглдери 
 Je Crois (2012)
 Apprends-moi (2012)

 Эскертмелер 

Категория:Еврокөрүнүү 2013 ыр сынагынын катышуучулары
Ташбай Жоробеков

Жоробеков Ташбай thumb|center|200pxЖалпы маалыматТөрөлгөндө берилген аты: Жоробеков Ташбай Туулган жылы: 1936-жылы 5-декабрь Туулган жери: Авлетим айылы, Аксы району, КыргызстанӨлкө: 22px|border|Кыргызстан желегиКыргызстанИшмердүүлүгү: Акын

Акын Ташбай Жоробеков Аксы районунун Авлетим айылынын Коргон жамаатында 1936-жылы 5-декабрда туулган. 

1955-жылы Авлетим орто мектебин, 1962-жылы Ош мамлекеттик педагогикалык институтун аяктап, 

1962–1987-жж. Мукур, Авлетим, Тегирмен-Сай мектептеринде мугалим болуп иштеген. 

1987-жылы «Ташбайдын ырлары» аттуу алгачкы китеби жарык көргөн. 

2000-жылдан Кыргыз Республикасынын Жазуучулар союзунун мүчөсү.

2009-жылы “Райондун ардактуу атуулу” деген ардактуу наамга татыктуу болгон. 

 Жарык көргөн китептери 
 Ташбайдын ырлары: Ырлар – Таш-Көмүр, 1990. – 200 б.
 Аксы суулары: Ырлар. – Б.: Бийиктик, 2008. – 200 б.

 Колдонулган адабияттар 
 Кыргыз Республикасынын жазуучулары/Кыргыз Республикасынын Мамлекеттик интеллектуалдык менчик кызматы (Кыргызпатент)/Түзүүчүлөр: М. Ааматов, А.Чекиров, Ө.Калыева. – Б.: 2011. Т.2 – 456 б. ISBN 978-9967-26-379-6

Категория:Инсандар:Кыргызстан
Категория:Акындар
Запольский Виктор Михайлович

Запольский Виктор Михайлович thumb|center|200pxЖалпы маалыматТөрөлгөндө берилген аты: Запольский Виктор МихайловичТуулган жылы: 1946-жылы 6-ноябрьТуулган жери: Ашхабад шаары, Түркмөн РеспубликасыӨлкө: Түркмөн РеспубликасыИшмердүүлүгү: Жазуучу

Запольский Виктор Михайлович Түркмөн Республикасынын Ашхабад шаарында 1946-жылы 6-ноябрда туулган. 
1966-жылы В.И.Ленин атындагы Москва мамлекеттик педагогикалык институтун аяктап, мектепте мугалим болуп иштеген. 
1972-жылы журналисттик кесипке өтүп, «Комсомолец Киргизии» гезитинин башкы редактору, «Вечерний Фрунзе» гезитинин башкы редактору, 1991-жылдан «Дело №...» гезитинин башкы редактору болуп иштеп келе жатат. Кыргыз Республикасынын Жогорку Кеңешинин легендарлуу парламентинин депутаты болгон.
1975-жылы жана 1978-жылы Кыргыз ССРинин Жогорку Советинин Грамотасы менен сыйланган. 
Анын «День запоздалых визитов», «Подарок» повесттери жана «Портрет», «Качели» аңгемелери «Литературный Киргизстан» журналына жарыяланган.
1988-жылдан СССР Жазуучулар союзунун мүчөсү. 
 Жарык көргөн китептери 
 Орус тилинде 

 Чив, Чебаков и другие: Повести и рассказы – Ф.: Мектеп, 1978. – 156 с.
 Вика, Викторая – мапина дочка (именно маПина!): Повесть. – Ф.: Мектеп, 1984. – 170 с.
 Новоселье в старом доме: Повести. – Ф.: Кыргызстан, 1988. – 140 с.

 Колдонулган адабияттар 
 Кыргыз Республикасынын жазуучулары/Кыргыз Республикасынын Мамлекеттик интеллектуалдык менчик кызматы (Кыргызпатент)/Түзүүчүлөр: М. Ааматов, А.Чекиров, Ө.Калыева. – Б.: 2011. Т.2 – 456 б. ISBN 978-9967-26-379-6

Категория:Кыргызстан
Категория:Азия
Категория:Инсандар
Категория:Акындар
Зеличенко Александр Леонидович

Зеличенко Александр Леонидович thumb|center|200pxЖалпы маалыматТөрөлгөндө берилген аты: Зеличенко Александр ЛеонидовичТуулган жылы: 1957-жылы Туулган жери: Бишкек шаары, КыргызстанӨлкө: 22px|border|Кыргызстан желегиКыргызстанИшмердүүлүгү: Жазуучу, журналист

Жазуучу, журналист жана милициянын полковниги Зеличенко Александр Леонидович Фрунзе шаарында 1957-жылы туулган. 
1978-жылы СССР Ички иштер министрлигинин Карагандыдагы жогорку окуу жайын аяктагандан кийин кылмыш издөөдө кызмат өтөп, Талас шаардык ички иштер бөлүмүн жетектеген. 
1986-жылы Москвадагы СССР Ички иштер министрлигин Академиясын аяктап, Ысык-Көл облусунун кылмыш издөө бөлүмүн, Кыргыз Республикасынын Өкмөтүнө караштуу Баңгизаттарды контролдоо боюнча мамлекеттик комиссияны, республикалык Ички иштер министрлигинин Башкы штабын жана Наркобизнеске каршы күрөшүү боюнча кызматын жетектеген. 
1997-жылы Бириккен Улуттар Уюмунун «Ош түйүнү» баңгизатка каршы Эл аралык долбоорунун офицери болгон. 2000-2004ж.ж. Бириккен Улуттар Уюмунун полициялык бейпилдикти орнотуучу күчтөрүндө – «көгүлтүр жээкте» ОБСЕнин Полиция академиясынын нускоочусу, Косово жана Македония постконфлигинде «талаа» кеңешчиси болуп кызмат өтөгөн.
Түштүк Сербияда эл аралык полициялык инструкторлор тобун жетектеген. Азыркы учурда Бишкекте жашап, Зыяндарды азайтуу эл аралык программасынын баңгизат саясаты боюнча эксперти.
2003-жылдан тарых илимдеринин кандидаты. Баңгиликке каршы күрөшүү көйгөйлөрү боюнча АКШ, Улуу Британия, Россия, Түштүк Корея, Австрия, Германиядагы эл аралык конференциялардын катышуучусу. 
А.Зеличенко ондогон аңгемелерди, кылмыштуулук, баңгизат бизнеси, террорчулукка каршы аракет көйгөйлөрү боюнча макалаларды, эсселерди жазып, кыргыз, орус, серб, поляк, англис тилдеринде жарык көргөн.
Кыргызча-орусча чыккан «Золотая паутина» (Фрунзе, 1989-ж.), «Ар дайым күзөттө» (Бишкек, 1991-ж.) жыйнактарынын авторлошу. «International Police Review» (Лондон), «Центральная Азия и Кавказ» (Швеция) журналдарында жана Кыргызстан, Россия жана Польшадан чыгуучу жыйнактарда жарык көргөн ири аналитикалык баяндамалардын автору.
1993-жылдан Кыргыз Республикасынын Журналисттер союзунун, 2006-жылдан Кыргыз Республикасынын Улуттук жазуучулар союзунун мүчөсү. 

 Жарык көргөн китептери 

 Орус тилинде 

 Наркоэкспансия. – Б.: ТЭЦ «Бишкектранзит», 1997. – 102 с. 
 Косовский дневник. – Б.: ОсОО «Сontinent», 2003. – 182 с.
 Афганская наркоэкспансии 1990-х годов. – Б.: ОсОО «Сontinent», 2004. – 363 с.
 Детектив без названия. Б.: Карловичи, 2006. 207 с.
 Наши миротворцы на Балканах. М.: Индрик, 2007. 358 с.

 Башка тилдерде 

 Heroin: Formula I Б.: ARCHI, 2007. 159 с. – 

 Колдонулган адабияттар 
 Кыргыз Республикасынын жазуучулары/Кыргыз Республикасынын Мамлекеттик интеллектуалдык менчик кызматы (Кыргызпатент)/Түзүүчүлөр: М. Ааматов, А.Чекиров, Ө.Калыева. – Б.: 2011. Т.2 – 456 б. ISBN 978-9967-26-379-6

Категория:Кыргызстан
Категория:Азия
Категория:Инсандар
Категория:Акындар
Мамыр Иминжанов

Иминжанов Мамыр thumb|center|200pxЖалпы маалыматТөрөлгөндө берилген аты: Иминжанов Мамыр Туулган жылы: 1939-жылы 6-апрель Туулган жери: Кыдырша айылы, Кара-Суу району, Ош облусуӨлкө: 22px|border|Кыргызстан желегиКыргызстанИшмердүүлүгү: Сатирик жазуучу

Сатирик жазуучу Мамыр Иминжанов Кара-Суу районунун Савай айыл өкмөтүнө караштуу Кыдырша айылында 1939-жылы 6-апрелде туулган. Айылдагы орто мектепти аяктап, 1964-жылы Ош мамлекеттик педагогикалык институтун бүтүргөн. 
1964–1966-жж. мектепте мугалим, 1966–1972-жж. Кара-Суу райондук «Эмгек майданы», Ош облустук «Ленин жолу» гезиттеринде кызматкер, 1972–1980-жж. облустук телерадио комитетинде башкы редактордун телекөрсөтүү боюнча орун басары, 1980–1995-жж. республикалык телерадиокомитетинде адабий-драмалык редакциясында улук редактор, 1995-2002-жж. «Ош–3000» (азыркы ЭлТР коомдук телерадио компаниясы) теле каналында кызматкер болуп иштеген. 
Ал «Кутмандуу болсун күнүңөр», Бетке айткандын заары жок» адабий-сатиралык радио журналдарын 15 жыл даярдап чыгарып, республиканын аймагына кеңири тараган «Ыр кесе» оюн-зоок программасынын автору болгон. 
Чыгармачылык жолу 1965-жылдын октябрь айында «Чалкан» журналына «Мандайыма жазылганы» аттуу алгачкы сатиралык аңгемеси басылган учурдан башталган. Ошондон баштап республикалык гезит-журналдарда анын сатиралары жарыяланып, радиодон берилип келет. 
2007-жылы “Кыргыз Республикасынын эл агартуусунун отличниги болгон.
1981-жылдан Кыргызстан Журналисттер союзунун, 1994-жылдан Кыргыз Республикасынын Жазуучулар союзунун мүчөсү.

 Жарык көргөн китептери 

 Кыргыз тилинде 

 Сага айтам: Сатиралар. – Б., 1981. – 72 б. 
 Чырпык: Сатиралар жана повесттер. – Б., 1988. – 75 б. 
 Өлгөн адамды күлдүргөн: Сатиралар. – Б., 1998.– 88 б. 
 Куйручуктун курдашы: Сатиралар. – Ош: Ош обл. басмаканасы, 1999. – 84 б.
 Менин эртеңим: Балдар үчүн. – Ош: Ош обл. басмаканасы, 2005. – 20 б.
 Кара-Суунун карлыгачтары. – Ош: Ош обл. басмаканасы, 2007. – 188 б.
 Кара-Суунун 100 атуулу: Көркөм маалымат. – Ош: Ош обл. басмаканасы, 2007. – 147 б.
 Күлгөндүн билгени бар: Сатиралар. – Ош: Ош обл. басмаканасы, 2008. – 120 б.
 Каалоолор жана арноолор: Сатиралык ырлар. – Ош: Ош обл. басмаканасы, 2009. – 72 б.
 Өмүрдү экчеген жылдар: Повесть, очерк сатира. – Ош: Ош обл. басмаканасы, 2009. 332 б.

 Колдонулган адабияттар 
 Кыргыз Республикасынын жазуучулары/Кыргыз Республикасынын Мамлекеттик интеллектуалдык менчик кызматы (Кыргызпатент)/Түзүүчүлөр: М. Ааматов, А.Чекиров, Ө.Калыева. – Б.: 2011. Т.2 – 456 б. ISBN 978-9967-26-379-6

Категория:Инсандар:Кыргызстан
Категория:Акындар
Исмаилова Айгүмүш

Исмаилова Айгүмүш thumb|center|200pxЖалпы маалыматТөрөлгөндө берилген аты: Исмаилова Айгүмүш Туулган жылы: 1950-жылы 1-январь Туулган жери: Ак-Жол айылы, Аксы району, КыргызстанӨлкө: 22px|border|Кыргызстан желегиКыргызстанИшмердүүлүгү: драматург, Жазуучу

Жазуучу, журналист, драматург, котормочу Айгүмүш Исмаилова Аксы районунун Ак-Жол айылында 1950-жылы 1-январда туулган. 1983-жылы Ош педагогикалык институтунун филология факультетин, 1993-жылы Москвадагы В.И.Ленин атындагы мамлекеттик педагогикалык институтун бүтүргөн. 
1977–1987-жж. Ош облусунда орто мектепте мугалим, 1987–1991-жж. Бишкектеги РПНДда педагог-дефектолог болуп иштеп, «Кыргыз Руху», «Акыйкат жарчысы» гезиттеринде штаттан тышкаркы кабарчы болуп кызматташкан. 1991–1996-жж. Жалал-Абад облустук Барпы атындагы кыргыз драма театрында директор жана көркөм жетекчи болгон. Ал Айгүмүш Аксы деген энчиленме ат астында, орус жана кыргыз тилдеринде жазат.
Ал көркөм өнөр, драматургия жана философия, гендер темаларына арналган макалаларды, эсселерди жазып келет. Драмалык чыгармалары Караколдун (1988-ж.), Нарындын (1989-ж.), Оштун (1991-ж.), Жалал-Абаддын (1992-ж.), Бишкектин (1993-ж.), Өзгөн элдик театрларынын (1988-ж.) жана Чолпон-Ата шаарынын (1989-ж.) театрларынын сахналарында коюлган. 
Анын жети китептен турган философиялык-поэтикалык «Жемчужины мысли» аттуу чыгармасынын компьютердик варианты интернетке киргизилип, өзбек тилине которулган. 
Филология илимдеринин кандидаты, аялдардын демократиялык кыймылынын активдүү катышуучусу, Кыргызстан аялдар Конгрессинин мүчөсү.
1992-жылдан Театр ишмерлер союзунун, 1993-жылдан Кыргызстан Журналисттер союзунун, 1995-жылдан Кыргыз Республикасынын Жазуучулар союзунун мүчөсү.

 Жарык көргөн китептери 

 Кыргыз тилинде 

 Жаңырык: Өспүрүмдөр үчүн, повесть жана аңгемелер. – Ф. Адабият, 1990. – 112 б. 
 Акыл жана накыл: Прозадагы ыр. – Жалал-Абад, 1994. – 120 б.
 Сагын Акматбекованын көркөм дүйнөсү. – Б., Акыл, 2004. – 221 б.
 Эчкинин эрдиги: Драма-жомок. Б.: Визит, 2007. – 34 б.

 Орус тилинде 

 Любовь и смерть. – Б.: Кыргызстан, 2002. – 58 с.
 Утром будет дождь опять: Драма. – Б.: Академия наук, 2003. 90 с.
 Мещанская трагедия. Б.: Академия наук, 2003. 62 с.
 Жемчужины мысли: Аффоризмы. Б.: Визит, 2003. – 70 с.
 Цветок мудрости: Аффоризмы. – Б.: Визит, 2004. 47 с.
 Коза героиня: Сказка. – Б.: Академия наук, 2007. 35 с.
 Сила нисходящая: Афоризмы. Б.: Библиотека им. А.Осмонова, 2009. 85 с.
 Бабушкины сказки. Б.: Автогид, 2009. 60 с.

 Колдонулган адабияттар 
 Кыргыз Республикасынын жазуучулары/Кыргыз Республикасынын Мамлекеттик интеллектуалдык менчик кызматы (Кыргызпатент)/Түзүүчүлөр: М. Ааматов, А.Чекиров, Ө.Калыева. – Б.: 2011. Т.2 – 456 б. ISBN 978-9967-26-379-6

Категория:Кыргызстан
Категория:Азия
Категория:Инсандар
Категория:Акындар
Марио Касас

Марио Касас Сьэрра ( 12-июнь 1986ж Корунья, Испания )-испаниялык кино актеру. Ал “Асман денгээлинен 3 метр бийиктикте” киносу аркылуу белгилүү.

 Иш таржымалы 
Кино дебюту Антонио Бандерастын “Жайкы жамгыр“ тасмасына тартылуудан баштаган.

2010 жылы 3 декабрда Марио “Асман денгээлинен 3 метр бийиктикте” тасмасында башкы ролду жараткан. Бул ролу үчун AСE сыйлыгынын эң мыкты актеру наамыны ээ болгон.

2012 жылы “Асман денгээлинен 3 метр бийиктикте” тасмасынын уландысын тартышкан.
2013 жылы “Исмаэл” тасмасында Марио Касас башкы ролду жаратмакчы

Категория:Актерлор
Категория:Испан актерлору
Категория:Испания
Категория:Инсандар
Категория:Тренингдер
Люминофорлор

Люминофорлор – ар түрдүү дүүлүгүүнүн таасири менен жарык чыгаруучу катуу жана суюк заттар. Дүүлүгүү тибине жараша фотолюминесценция, рентген-люминофорлор, радиолюминофорлор, катод-люминофорлор, электр-люминофорлорго айырмаланат; химиялык жаратылышы боюнча органикалык люминофорлорго жана органикалык эмес люминофорлор фосфорлордон айырмаланат. Люминофорлор түрдүү энергияны жарык энергиясына айландырууда колдонулат. Колдонуу шартына жараша Люминофордун параметрлерине (дүүлүгүү тибине, дүүлүгүү спектрине, нурлануу энергиясынын чыгышына, убакыт мүнөздөмөсүнө) белгилүү талап коюлат. Ар кандай Люминофордун соңку жаркыроосу 10-9 сек дан бир нече саатка созулат. Люминофордун негизги типтерине: кристалл-фосфорлор, органикалык люминофорлор, люминесценциялоочу айнектер кирет. Кристалл-фосфорлордун аралашмасы люминесценциялоочу лампаларда, катод-люминофорлор электрон-нур түтүкчөсүнүн экранында колдонулат.
Органикалык люминофорлор эритмелерде (флуоресцин, родамин) жана катуу абалында (пластикалык масса, антрацен ж. б.) люминесценциялайт. Алар өтө жаркырак болуп күчтүү таасир этет. Люминесценциялык анализде, люминесценциялоочу боёкту даярдоодо, кездемени оптикалык агартууда колдонулат.
Люминесценциялоочу айнектер түрдүү курамдын айнек матрицаларынын негизинде жасалат. Булар тунук болуп, көпчүлүгү лазердик материал катары колдонулат, ошондой эле ультракызгылт-көк нурунда алынган сүрөт-төлүштү көрсөтүүдө колдонулат.

 Колдонулган адабияттар 
Физика: Энциклопедиялык окуу куралы,Башкы редактору Ү.Асанов Жооптуу редактору Жээнбаев Ж, ISBN 9967-14-010-0,

Категория:Энциклопедиялар
Категория:Физика
Нейтрондук жылдыздар

Нейтрондук жылдыздар – тыгыздыгы ак карлик жылдыздын тыгыздыгынан да жогору болуп, өлчөмү 10–15 км ди түзүп, бир куб сантиметрдеги затынын салмагы бир миллиард тоннаны түзөт. Мындай эң жогорку тыгыздыкка ээ болгон себеби, Нейтрондук жылдыздар гравитациялык тартылуу күчү өтө чоң болуунун натыйжасында, андагы электрондор атомдун ичиндеги ядрого биригип (жабышып) калуу себебинен жылдыздын заты нейтралдуу абалда болуп, Нейтрондук жылдыздарды түзөт. Мындай жылдыздар өз огунда тез айланып секундасына бир нече айланууларды жасайт. Натыйжада эң жогорку өлчөмдөгү магнит талаасына ээ болуп, Жердин магнит талаасына салыштырганда миллион эсе көптүк кылат.

 Колдонулган адабияттар 
Физика: Энциклопедиялык окуу куралы,Башкы редактору Ү.Асанов Жооптуу редактору Жээнбаев Ж, ISBN 9967-14-010-0,

Категория:Энциклопедиялар
Категория:Физика
Автомагистраль

thumb|222px|Швециядагы E4 автомагистра́лы
thumb|200px|Германиядагы Автомагистраль
Автомобиль магистралы, автомагистраль — ири өнөр жай жана маданий борборлорун байланыштырып, өз деңгээлинде башка жолдор менен түздөн-түз кесилишпеген жана эл чарбалык зор мааниси бар автомобиль жолу. Автомагистраль шаарларды жана өнөр жай борборун айланып өтө тургандай курулат да, борбор менен атайын жол аркылуу байланышат. 
Автомагистраль 1-категориядагы автомобиль жолу үчүн белгиленген нормалар боюнча долбоорлонот жана курулат. Автомобилдердин ар бир багытка карай жолу топурак төгүлгөн жалпы тилкеге же айрым-айрым тилкеге бөлүнүп, аралыгы 5 метрден кем болбоого тийиш. Жүк ташуучу автомашиналар көп жүрүүчү жолдордо автомагистралдын жүк ташуучу, жеңил машиналар жана автобустар жүрүүчү тилкеси өзүнчө жасалат. Жол белгилери жана сигналдары жөнүндөгү эл аралык конвенцияга (Вена, 1968) ылайык автомагистралдын башталышы жана аягы атайын жол белгилери менен белгиленет. 
Автомобилдердин жогорку ылдамдыкта коопсуз жүрүшүн камсыз кылуу максатында жолдун бети өтө жылмакай эмес, бир аз быдырлуу болуп жасалат.

 Колдонулган адабият 
 Кыргыз Совет энциклопедиясы 1-т. -Б.:1976.
Категория:Кыргызстан
Категория:Автомобиль
Категория:Автомагистралдар
APA style

Лондон 
Ло́ндон (англ. London [ˈlʌndən] (i)) – Улуу Британия Бириккен Корольдугунун жана Түндүк Ирландиянын борбору, Англиядагы шаар. Административдүү түрдө, церемониалдык Чоң Лондон жана Сити графтыктарынан турган, Чоң Лондон регионун тузөт.
Калкы - 8,2 млн киши (2011 жыл), Евробиримдиктеги эң чоң шаар. Метрполитен чегинде 12 миллиондон жогору адам жашап, «Чоң Лондон» агломерацияны тузөт. Улуу Британия аралынын түштүк-чыгышында, Темза дарыясынын жээгинде, Түндүк деңизинен 80 км алыстыкта жайгашкан.
Нью-Йорк шаары менен дүйнөлүк алдыңкы каржы борбору наамы үчүн күрөшкөн, глобалдык шаарлардын бири. Дарыя жана деңиз порту; алты аэропорт; эң эски дүйнөдөгү метрополитен. 40тан ашык ЖОЖ (Жогорку Окуу Жайы) иштейт. Британ музейи жана дүйнөдөгү эң чоң Британ китепканасы орун алган.
Орто Кылымдагы Тауэр чеби жайгашкан тарых борборун, Вестминстер жана Сити райондору түзөт. 1666 жылы өрттөн улам шаар катуу талкалоого учураган.
43 жылы римдиктердин Британияга жасаган кол салууларынан кийин, римдиктер менен Лондиниум аты менен түзүлгөн. XI—XII кылымдарда Англиянын борбор шаарына айланган. XVIII кылымдын башында Улуу Британиянын борбору жана Европанын эң чоң шаарына айланды. XVI кылымдан XX кылымга чейин Британ империясынын борбору болуп турду. 1825 жылдан 1925 жылдары дүйнөдөгү эң чоң шаар болгон.

 Өлкө Улуу Британия, Англия Регион Чоң Лондон Координаттары 51°30′26″ с. ш. 0°07′39″ з. д. (G) (O) (Я) Ички бөлүнүшү Сити жана башка 32 район Мэр Бо́рис Джонсон Негизделген 43-жылдары Калкы ▲ 8 173 900 человек (2011) Жыштыгы 5206 киши/км² Агломерация ▲ 8 631 000 человек (2010) Диний курамы христиандар (58,2 %), атеисттер (15,8 %), мусулмандар (8,5 %) Этнохороним Лондондук Убакыт аралыгы UTC0, жайында UTC+1 Телефон коду +44 20 Расмий сайт http://www.london.gov.uk/ (англ.) FIPS UKH9[1] ISO GB-LND[1]
thumbnail|240px-Tower_of_London,_April_2006.jpg
Таштагы кылыч (мультфильм)

«Таштагы кылыч»  — Америкадагы Фэнтези жанрындагы Дисней мультфильм. Т. Х. Уайт чыгармасынын экранда чагылдырылышы, сценарийдин автору Билл Пиит. Америкадагы кассалык жыйындар — 22 миллион $.

 Шилтемелер 
 Расмий сайты
 
 The Sword in the Stone AllMovie сайтында

Категория:1963-жыл
Категория:АКШнын тасмалары
Категория:Аңглис тилиндеги тасмалар
Категория:Дисней тасмалары
Автоспорт

thumb|Швециядагы 2003-жылдагы World Rally Championship раллиде спорттук Peugeot 206 WRCрулунда Юсо Пиколисто.

Автомобиль спорту (англ. autosport) — сериялык, спорттук жана жарышуу үчүн жасалган автомобилдер арасында мелдеш өткөрүүчү спорттун түрү.

Биринчи автомобилдик мелдештер 1894-ж. Францияда Париж — Руан — Париж маршруту боюнча өткөрүлгөн. Мелдеште автомобилдердин бекемдигине, айдап жүрүү жеңилдигине, айдоочунун коопсуздук эрежелерин сактоосуна жана бензин сарптоосуна баа берилет. Россияда биринчи автомобилдик мелдеши 1898-ж. Петербургга жакын жерде болгон.

СССР убагында автомобилдик мелдеши биринчи жолу 1924-ж. Серпухов шоссесинде уюштурулуп, 1948-жылдан бери дайыма өткөрүлүп келеген. Бир катар райондо ачылган автомобилдик клубдар автоспорттун өнүгүшүнө чоң роль ойногон.

Азыркы учурда Кыргызстанда автоспорт өнүгө элек.

 Автоспорттун түрлөрү 
thumb|upright|Трофи-рейддер — бул өтө алгыс баткак жана бири-бирине жардам.
 Айланма автожарышуулар
 Чыдамкайлык жарышуулар
 Ралли
 Трофи
 Автокросс
 Автослалом
 Автотриал
 Дрэг-рейсинг
 Дрифт
 Картинг
 Өмүр үчүн жарыш

 Колдонулган адабияттар 
 Кыргыз Совет энциклопедиясы 1-т. -Б.:1976.
 “Кыргызстан”. Улуттук энциклопедия: 1-том. Башкы ред. Асанов Ү. А., Б.: Мамлекеттик тил жана энциклопедия борбору, 2006. ISBN 9967—14—046—1

Категория:Автомобиль
Категория:Спорт